OMUDUUMIZI wa poliisi mu ggwanga Gen Kale Kayihura ayongedde okukola enkyukakukya mu basirikale ba Poliisi.
Mu kiwandiiko ekyafulumiziddwa poliisi nga June 5 nga kiriko omukono gw’omumyuka wa Kayihura , Okoth Ochola abasirikale 10 bakyusiddwa okuva mu ofiisi ze babadde bakoleramu ne batumibwa mu ofiisi endala.
Abasirikale abakyusiddwa kuliko; SP Nathan Karaki eyaggyiddwa mu kitundu kya Greater Bushenyi n'atwalibwa okukulira enkambi ya poliisi ey'e Ntinda, SP Bernad Musinguzi yaggyiddwa mu kitongole kya poliisi ekinoonyereza n’okuteekerateekera n'atwalibwa ku kitebe kya poliisi ekinoonyereza ku buzzi bw’emisango e Kibuli.
ASP Patricia Acham yaggyiddwa e Bushenyi n'atwalibwa okukolera mu poliisi evunaanyizibwa ku Palamenti, ASP Doreen Bakashaba yaggyiddwa e Kakumiro n'atwalibwa ku poliisi ya Palamenti, ASP Immacurate Kyatusiimire yaggyiddwa ku poliisi e Wandegeya naye n'atwalibwa ku poliisi ya Palamenti.
ASP Jennifer Nyangoma Ayesiga yaggyiddwa e Soroti n'atwalibwa e Luweero okukulira poliisi y'e Kasana, ASP Isma Hifude yaggyiddwa e Nsangi n'atwalibwa okukulira poliisi y'e Malaba, ASP Amella Tumwehe yasindikiddwa okukulira poliisi y'e Wandegeya, ASP Florence Anyodo yaggyiddwa ku poliisi e Kakira n'atwalibwa mu kitongole ekivunaanyizibwa ku nnyonyi za poliisi, ASP Kellen Namara yasindikiddwa e Kakira okukulira poliisi yaayo.
Enkyukakyuka zino zizze mu kiseera nga waliwo endala ezisuubirwa mu bitundu ebyenjawulo naddala mu kitundu kya Kampala n’emirirwano omuli n'okuzza Muhammad Kirumira.
lug_Latn lug_Latn lug_Latn lug_Latn lug_Latn lug_Latn